หุ้นแบงก์หนาว! ธปท.ชี้ NPL พุ่งไม่หยุดยาวถึง Q1/60
หุ้นแบงก์หนาว! ธปท.ชี้ NPL พุ่งไม่หยุดยาวถึง Q1/60
10 พ.ย. 2559

ธนาคารแห่งประเทศไทย (ธปท.) แสดงความเป็นห่วงทิศทางของหนี้ที่ไม่ก่อให้เกิดรายได้ (NPL) ในระบบธนาคารพาณิชย์ที่มีแนวโน้มปรับตัวเพิ่มขึ้นในไตรมาส 4/59 จนถึงไตรมาส 1/60 หลังจากที่สิ้นไตรมาส 3/59 ปรับตัวขึ้นมาที่ 2.89% จาก 2.72% ในไตรมาส 2/59 ซึ่งเป็นการปรับตัวขึ้นสู่ระดับสูงสุดในรอบ 5 ปี
ทั้งนี้ ธปท.เปิดเผยการดำเนินงานของระบบธนาคารพาณิชย์ในไตรมาส 3/59 ว่า ภาวะเศรษฐกิจที่ยังฟื้นตัวอย่างค่อยเป็นค่อยไป ประกอบกับการชำระคืนหนี้ของสินเชื่อธุรกิจ ซึ่งส่วนหนึ่งหันไประดมทุนผ่านตลาดตราสารหนี้ภายใต้ภาวะอัตราดอกเบี้ยต่ำ ส่งผลให้สินเชื่อของระบบธนาคารพาณิชย์ขยายตัวในอัตราที่ชะลอลงต่อเนื่องมาอยู่ที่ 2.4% จากระยะเดียวกันของปีก่อน
ขณะที่คุณภาพสินเชื่อด้อยลงต่อเนื่อง ทั้งในสินเชื่อธุรกิจโดยเฉพาะสินเชื่อธุรกิจ SME และสินเชื่ออุปโภคบริโภค โดย NPL มียอดคงค้าง 393.6 พันล้านบาท เพิ่มขึ้นจากไตรมาสก่อน 19.9 พันล้านบาท ส่งผลให้สัดส่วน gross NPL ต่อสินเชื่อรวมเพิ่มขึ้นเป็น 2.89%
               
                